Гэта сёння Расна — вёска на мяжы знікнення. А калісьці тут размяшчаўся цэнтр Раснянскага сельсавета. Яшчэ раней у ХІХ стагоддзі — цэнтр воласці Сенненскага павета. Месцілася тут праваслаўная Сафійская царква, якую, па словах вяскоўцаў, спалілі ў 1941-ым, і сёння ад яе засталіxadся толькі скляпенні. Паблізу стаяў фальварак шляхціца Плавінскага. Па ўспамінах бабулі, нашага гіда, раснянскія паны жылі небагата, да людзей ставіліся добра. Сёння ад панскай сядзібы застаўся падмурак ды рэшткі саду. Праўда ці не, але расказваюць, што ад панскага дома да чыгуначнай станцыі ішлі падземныя хады.